CELEX: 32021D0316(02)
Language: ro
Date: 2021-03-11 00:00:00
Title: Decizia Comisiei din 11 martie 2021 de aprobare a unei metodologii pentru evaluarea tehnică a produselor testate care contribuie la stabilirea produselor din tutun cu o aromă caracteristică 2021/C 89 I/01

16.3.2021   
               
               
                  RO
               
               
                  Jurnalul Oficial al Uniunii Europene
               
               
                  CI 89/1
               
            
         DECIZIA COMISIEI
         din 11 martie 2021
         de aprobare a unei metodologii pentru evaluarea tehnică a produselor testate care contribuie la stabilirea produselor din tutun cu o aromă caracteristică
         (2021/C 89 I/01)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia de punere în aplicare (UE) 2016/786 a Comisiei din 18 mai 2016 de stabilire a procedurii pentru înființarea și funcționarea unui comitet consultativ independent care să sprijine statele membre și Comisia pentru a stabili dacă produsele din tutun au o aromă caracteristică (1), în special articolul 9 alineatul (2),
         întrucât:
         
                     (1)
                  
                  
                     Directiva 2014/40/UE a Parlamentului European și a Consiliului (2) interzice introducerea pe piață a produselor din tutun (țigarete și tutun de rulat) cu arome caracteristice.
                  
               
                     (2)
                  
                  
                     Regulamentul de punere în aplicare (UE) 2016/779 al Comisiei (3) a stabilit norme uniforme cu privire la procedurile utilizate pentru a stabili dacă un produs din tutun are o aromă caracteristică.
                  
               
                     (3)
                  
                  
                     În conformitate cu Decizia de punere în aplicare (UE) 2016/786, comitetul consultativ independent (denumit în continuare „comitetul”) precizează și, după caz, actualizează metodologia pentru evaluarea tehnică a produselor din tutun înaintate comitetului de un stat membru sau de Comisie, în vederea emiterii unui aviz referitor la prezența sau absența unei arome caracteristice în respectivul produs.
                  
               
                     (4)
                  
                  
                     În cadrul reuniunii sale din 24 iunie 2020, comitetul a adoptat o „Metodologie de susținere a deciziei referitoare la prezența unei arome caracteristice într-un produs din tutun” (Methodology to support the decision whether a tobacco product has a characterising flavour), la care au fost aduse câteva modificări de redactare minore la 2 septembrie 2020.
                  
               
                     (5)
                  
                  
                     În conformitate cu articolul 9 alineatul (2) din Decizia de punere în aplicare (UE) 2016/786, metodologia pentru evaluarea tehnică a produselor testate cu scopul de a stabili dacă respectivele produse din tutun au o aromă caracteristică trebuie prezentată directorului general pentru aprobare și intră în vigoare numai după ce s-a obținut această aprobare,
                  
               DECIDE:
         
            Articol unic
            Se aprobă metodologia pentru evaluarea tehnică a produselor testate, care contribuie la stabilirea produselor din tutun cu o aromă caracteristică, prezentată în anexa la prezenta decizie.
         
         
            Adoptată la Bruxelles, 11 martie 2021.
            
               
                  Pentru Comisie
               
               Sandra GALLINA
               
                  Director general
               
               
                  Direcția Generală Sănătate și Siguranță Alimentară
               
            
         
         
            (1)  JO L 131, 20.5.2016, p. 79.
         
            (2)  Directiva 2014/40/UE a Parlamentului European și a Consiliului din 3 aprilie 2014 privind apropierea actelor cu putere de lege și a actelor administrative ale statelor membre în ceea ce privește fabricarea, prezentarea și vânzarea produselor din tutun și a produselor conexe și de abrogare a Directivei 2001/37/CE (JO L 127, 29.4.2014, p. 1).
         
            (3)  Regulamentul de punere în aplicare (UE) 2016/779 al Comisiei din 18 mai 2016 de stabilire a unor norme uniforme cu privire la procedurile utilizate pentru a stabili dacă un produs din tutun are o aromă caracteristică (JO L 131, 20.5.2016, p. 48).
      
      
         
            ANEXĂ
            Metodologie pentru evaluarea tehnică a produselor testate care contribuie la stabilirea produselor din tutun cu o aromă caracteristică
            Aplicare în cazul țigaretelor și al produselor de rulat
            Aprobată de comitetul consultativ independent pentru caracterizarea aromelor din produsele din tutun în cadrul celei de a 21-a reuniuni care a avut loc la 24 iunie 2020, iar la 2 septembrie 2020 au fost aduse modificări de redactare minore.
            
                        Prezentul raport prezintă metodologia consolidată de susținere a deciziei referitoare la prezența unei arome caracteristice într-un produs din tutun. Această metodologie este elaborată de comitetul consultativ independent pentru caracterizarea aromelor din produsele din tutun, luând în considerare contribuția grupului tehnic [Decizia de punere în aplicare (UE) 2016/786] și bunele practici disponibile în acest domeniu.
                        În conformitate cu articolul 19 din Decizia de punere în aplicare (UE) 2016/786, Comisia va publica metodologia pe site-ul web dedicat de mai jos și va pune la dispoziție un link către acest site web din registrul grupurilor de experți.
                        A se vedea https://ec.europa.eu/health/tobacco/products/characterising_flavours/panel_en și https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1 pentru informații suplimentare.
                     
                  
               DECLINAREA RESPONSABILITĂȚII
            
            Rapoartele/avizele comitetului consultativ independent pentru caracterizarea aromelor din produsele din tutun (IAP – Independent Advisory Panel) prezintă punctele de vedere ale oamenilor de știință independenți care sunt membri ai comitetului. Rapoartele/avizele sunt publicate de Comisia Europeană numai în limba originală.